AMAZON.COM INC – ราชาค้าปลีก Online
12 กันยายน 2564

AMAZON.COM INC – ราชาค้าปลีก Online
“Alexa, Do you know the King of e-commerce, please buy ten shares of Amazon for me.” หากว่าคุณเป็นหนึ่งในคนที่ชอบซื้อของ Online และแฟนพันธุ์แท้ของ Amazon คงคุ้นเคยกับ Alexa เป็นอย่างดีอย่างแน่นอน
Amazon.com ถูกขนานนามว่าราชาแห่งค้าปลีก Online ก่อตั้งเมื่อปี 1995 โดย Jeff Bezos เริ่มต้นธุรกิจด้วยการเป็นเว็บไซต์ขายหนังสือออนไลน์ซึ่งจากการนำเทคโนโลยีมาเสริมรูปแบบการบริการให้ตอบสนองความต้องการของผู้บริโภค ทำให้ธุรกิจดังกล่าวเติบโตเป็นอย่างมากจนถูกขนานนามเป็น “Earth’s Biggest Bookstore” นอกจากนี้บริษัทได้ขยายธุรกิจมาขายสินค้าปลีกต่างๆ ภายใต้เว็บไซต์ amazon.com อย่างที่ผู้บริโภครู้จักกันดังเช่นทุกวันนี้
บริษัทยังประสบความสำเร็จจากธุรกิจ Cloud Computing ซึ่งสร้างผลกำไรให้แก่ Amazon เป็นอย่างมาก (โดยปัจจุบันสัดส่วนกำไรจากธุรกิจ Cloud Computing คิดเป็น 54% ของกำไรจากการดำเนินงานไตรมาสที่ 2 ปี 2021) โดยบริษัทได้เข้ามาจดทะเบียนในตลาดหุ้น NASDAQ ของสหรัฐอเมริกาในปี 1997 ซึ่งในปัจจุบัน Amazon มีมูลค่าตลาดอยู่ที่ USD 1,761.43 Billion (อ้างอิงข้อมูลจากเมื่อวันที่ 04/09/2021) ซึ่งเป็นรองเพียงแค่ Apple (AAPL US) และ Microsoft (MSFT US)
Amazon ประกอบด้วย 6 กลุ่มธุรกิจหลัก ดังนี้ Online stores (50.6%) เป็น e-commerce ผ่าน Amazon.com, Physical Stores (5.3%) เป็นธุรกิจค้าปลีกสำหรับซื้อขายสินค้าผ่านหน้าร้าน อาทิ Whole Foods Market เช่นค้าปลีกที่เน้นขายอาหารออแกนิค และ Amazon shop อื่นๆ, Third-party retail (19.7%) เป็นธุรกิจบริการคลังสินค้า และส่งสินค้าผ่านเว็บไซต์ Amazon, AWS (12.4%) เป็นธุรกิจบริการ cloud-computing, Subscription services (6.8%) เป็นธุรกิจบริการดูหนังออนไลน์ผ่าน Amazon Prime และแอป streaming, อื่นๆ (5.3%) เช่น เว็บรีวิวหนัง IMDb และ Twitch
Amazon.com สามารถทำรายได้ (Revenue) และกำไรต่อหุ้น (EPS) เติบโตต่อเนื่องตั้งแต่ปี 2017 – 2020 โดยในปี 2021 CFRA Research คาดการณ์รายได้ที่ USD 451,254 Million (USD 534,368 Million ในปี 2022) และคาดการณ์กำไรต่อหุ้นที่ USD 58.64 ในปี 2021 (และ USD 72.64 ในปี 2022)
ประเด็นที่นักลงทุนต้องจับตามอง
โอกาสการปรับตัวลดลงของอัตราผลตอบแทนพันธบัตรสหรัฐอเมริกา (10Y US Treasury) ที่อาจส่งผลบวกต่อกลุ่ม Technology (อย่างไรก็ดีการปรับตัวเพิ่มขึ้นของอัตราผลตอบแทนพันธบัตรสหรัฐอเมริกา อาจจะส่งผลกระทบต่อหุ้นในกลุ่มเทคโนโลยีเช่นกัน)
การเข้าซื้อ Metro-Goldwyn-Mayer (MGM) (หนึ่งในสตูดิโอผู้ผลิตภาพยนต์ที่เก่าแก่ที่สุดในสหรัฐอเมริกา) ซึ่งมีมูลค่ามากกว่า USD 8,500 Million จะหนุนธุรกิจ Amazon Prime และถือเป็นการเข้าซื้อกิจการของ Amazon ที่ใหญ่รองจากการเข้าซื้อธุรกิจ Whole Food Markets ในปี 2017 โอกาสการทำ Stock Split เนื่องจากราคาหุ้นที่มีราคาสูง (อ้างอิงราคาปิดอยู่ที่ USD 3,478 เมื่อวันที่ 04/09/2021) ซึ่ง Amazon ไม่เคยมีการทำ Stock Spilt ตั้งแต่ปี 1999
โอกาสในการซื้อหุ้นคืนในอนาคต (Treasury Stock) ซึ่งจะมีการทำให้จำนวนหุ้นในตลาดลดน้อยลง ส่งผลให้กำไรต่อหุ้นปรับเพิ่มขึ้น เนื่องด้วย Amazon มีกระแสเงินสดอิสระ (Free Cash Flow) อยู่ค่อยข้างมาก
Amazon เตรียมเปิดห้างสรรพสินค้าในสหรัฐอเมริกาเพิ่ม เพื่อหวังปฏิวัติวงการค้าปลีกเดิม หลังจากที่เคยเปิด Amazon Go ร้านสะดวกซื้อที่ไม่มีพนักงานแล้วได้รับกระแสตอบรับดี และล่าสุด AWS มีแผนพัฒนา Cloud-based 5G Infrastructure ร่วมกับ Dish Network เพื่อเปิดดำเนินการ Data Centers ในอิสราเอล และ UAE สะท้อนการขยายธุรกิจ Cloud อย่างต่อเนื่อง
Investor Tip:
AMAZON.COM Inc. – จดทะเบียนซื้อขายในตลาดหลักทรัพย์ NASDAQ ประเทศสหรัฐฯ ซึ่งใช้ Ticker Code ในการซื้อขายว่า “AMZN US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Andrew R. Jassy - CEO คนใหม่ของ Amazon จบปริญญาโท สาขาการบริหารจัดการ จากมหาวิทยาลัยฮาร์วาร์ด เริ่มต้นทำงานที่แรกที่ Amazon.com ตั้งแต่ปี 1997 ในตำแหน่งผู้จัดการฝ่ายการตลาด ต่อมาในปี 2002 Jassy เริ่มเข้ามาช่วย Bezos พัฒนาธุรกิจบริการ Cloud Computing ที่มุ่งเน้นการให้บริการเช่าพื้นที่เก็บข้อมูล จนเกิดเป็น Amazon Web Service (AWS) ในปี 2006 ซึ่งปัจจุบัน AWS ครองตลาด Cloud Computing ทั่วโลกประมาณ 41% และถือเป็นเบอร์ 1 ของโลกในธุรกิจดังกล่าว (Source: CNBC and Gartner Research)
Alexa คือระบบผู้ช่วยเสมือน (Virtual Assistant) ของ Amazon ที่ใช้การสั่งงานด้วยเสียงจากผู้ใช้ไปยังอุปกรณ์หรือลำโพง เพื่อทำหน้าที่ช่วยเหลือและอำนวยความสะดวก ตอบคำถาม ใช้งานฟังก์ชั่นมากมาย หรือควบคุมอุปกรณ์อัจฉริยะต่างๆในบ้าน
Source: KS OFFSHORE , CFRA Research ,Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #AMZN #AMAZON
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp